b'\n_START_ARTICLE_\nCizeliranje (umetnost)\n_START_PARAGRAPH_\nCizeliranje (Repouss\xc3\xa9 [\xca\x81\xc9\x99puse] ali repoussage [\xca\x81\xc9\x99pusa\xca\x92]) je krasilna tehnika povr\xc5\xa1inske obdelave kovinske plo\xc4\x8devine, pri kateri se jo oblikuje s kladivci, dletci in kova\xc5\xa1kimi nastavki s hrbtne strani, da se ustvari zasnova z nizkim reliefom. Vtiskanje je podobna tehnika, pri kateri se predmet udarja na sprednji strani in je potopljen v kovino. Obe tehniki se pogosto uporabljata skupaj._NEWLINE_Mnogo kovin se lahko uporablja za cizeliranje, vklju\xc4\x8dno zlato, srebro, baker in zlitine, kot so jeklo, bron in kositer, pa tudi titan._NEWLINE_Te tehnike so zelo starodavne in so se \xc5\xa1iroko uporabljale po vsem svetu, saj zahtevajo le najpreprostej\xc5\xa1a orodja in materiale, hkrati pa omogo\xc4\x8dajo veliko raznolikost izra\xc5\xbeanja. So tudi razmeroma var\xc4\x8dne, saj ne pride do izgube ali odpadkov kovine, ki ve\xc4\x8dinoma ohranijo prvotno velikost in debelino. Orodne oznake so pogosto namerno pu\xc5\xa1\xc4\x8dene v rezultatu._NEWLINE_Med \xc5\xa1tevilnimi znanimi primeri cizeliranja so predzgodovinski Gundestrupski kotel,  Tutankamonova maska, oklepi iz bronaste dobe, bakreni okraski domorodcev iz Amerike in ne nazadnje Kip svobode v New Yorku.\n_START_SECTION_\nEtimologija\n_START_PARAGRAPH_\nBeseda repouss\xc3\xa9 je francoska in pomeni \'potisnjen navzgor\', iz latin\xc5\xa1\xc4\x8dine pulsare, kar pomeni \'potiskati\'. Repoussage je samostalnik, ki se nana\xc5\xa1a na tehniko, pri \xc4\x8demer je repouss\xc3\xa9 pridevnik, ki se nana\xc5\xa1a na predmet, na katerem je bila uporabljena tehnika (npr. "Repouss\xc3\xa9 delo", "repouss\xc3\xa9 kos")._NEWLINE_Vtiskanje izvira iz francoske besede chasser in pomeni \'izgnati\' ali \'loviti okoli\', kar po\xc4\x8dnejo umetniki, ko \'lovijo\' oblike na kovini, da bi ustvarili kon\xc4\x8dno obliko.\n_START_SECTION_\nZgodovina\n_START_PARAGRAPH_\nTehnika cizeliranja izvira iz antike, \xc5\xa1iroko pa so jo uporabljali z zlatom in srebrom za natan\xc4\x8dna podrobna dela ter z bakrom, kositrom in bronom za ve\xc4\x8dje skulpture.\n_START_SECTION_\nEvropska predzgodovina inbronast adoba\n_START_PARAGRAPH_\nMed 3. tiso\xc4\x8dletjem pred na\xc5\xa1im \xc5\xa1tetjem so na Bli\xc5\xbenjem vzhodu uvedli razli\xc4\x8dne metode polmasovne proizvodnje, da bi se izognili ponavljajo\xc4\x8demu se ro\xc4\x8dnemu delu. Z najpreprostej\xc5\xa1o tehniko se lahko plo\xc4\x8devinasto zlato stisne v modele, vklesane intaglio v kamen, kosti, kovine ali celo materiale, kot je gagat (vrsta lignita). Zlato bi lahko vdelali v modele z lesenim orodjem ali pogosteje, s tem, da bi \xc4\x8dez njega udarili vosek ali svinec._NEWLINE_Namesto, da zlato plo\xc4\x8devino stisnejo v matrico, jo obdelajo nad oblikovanim reliefnim vzorcem. Tu bi bila podrobnost ve\xc4\x8dja na zadnji strani kon\xc4\x8dnega oblikovanja, zato je bilo pogosto izvedeno nekaj kon\xc4\x8dnega vtiskanja od spredaj, da se izostri detajl._NEWLINE_Uporaba udarjanja vzorcev sega v prvo polovico 2. tiso\xc4\x8dletja pred na\xc5\xa1im \xc5\xa1tetjem, \xc4\x8de ne \xc5\xbee prej. Najpreprostej\xc5\xa1i vzorci so bili izdelani z zankami ali drsenjem \xc5\xbeice._NEWLINE_Gundestrupski kotel (izdelek keltske kulture, izdelan med 150 pr. n. \xc5\xa1t. in 1. letom na\xc5\xa1ega \xc5\xa1tetja) je imel prvotno trinajst lo\xc4\x8denih srebrnih plo\xc5\xa1\xc4\x8d s reliefom repouss\xc3\xa9, s katerimi so  oblo\xc5\xbeili notranjost in zunanjost posode.\n_START_SECTION_\nStari Egipt\n_START_PARAGRAPH_\nLeta 1400 pred na\xc5\xa1im \xc5\xa1tetjem je bilo egip\xc4\x8dansko obdobje Amarna, v uporabi za podlogo repouss\xc3\xa9 pa smola in blato._NEWLINE_Lep primer egip\xc4\x8danskega cizeliranja je Tutankamonova maska, faraona pozne 18. dinastije. Ve\xc4\x8dina maske je nastala s to tehniko, kar je videti kot en sam zlat list. Lapis lazuli in drugi kamni so bili vstavljeni v obmo\xc4\x8dja vdolbin po kon\xc4\x8dni vi\xc5\xa1ini obraza. Slovesno brado, nehbetski jastreb in ureus so bili pritrjeni lo\xc4\x8deno.\n_START_SECTION_\nKlasi\xc4\x8dna antika\n_START_PARAGRAPH_\nDo helenisti\xc4\x8dnega obdobja je bila v uporabi kombinacija tol\xc4\x8denja in matrice. Leta 400 pred na\xc5\xa1im \xc5\xa1tetjem so Grki uporabljali \xc4\x8debelji vosek za polnilo._NEWLINE_Klasi\xc4\x8dni kosi izdelani s tehniko cizeliranja so bronaste gr\xc5\xa1ke oklepne plo\xc5\xa1\xc4\x8de iz 3. stoletja pred na\xc5\xa1im \xc5\xa1tetjem._NEWLINE_Warrenova \xc4\x8da\xc5\xa1a je rimska srebrna \xc4\x8da\xc5\xa1a, Mildenhalldski zaklad, Hoxne\xc5\xa1ki zaklad, zaklad iz Water Newtona in Berthouvillski zaklad pa so primeri ostankov rimskega srebra, ki so jih na\xc5\xa1li v Angliji in severni Franciji s \xc5\xa1tevilnimi kosi z uporabo teh tehnik.\n_START_SECTION_\nIndija\n_START_PARAGRAPH_\nCizeliranje se je v Indiji obi\xc4\x8dajno uporabljalo za ustvarjanje predmetov, kot so posode za vodo. Te posode so obi\xc4\x8dajno narejene iz listov bakra ali srebra.\n_START_SECTION_\nPredkolumbovska Amerika\n_START_PARAGRAPH_\n\xc5\xa0tevilne predkolumbovske civilizacije v Amerikah, kot je kultura Chavin (pribli\xc5\xbeno 900 do 200 pred na\xc5\xa1im \xc5\xa1tetjem), so denimo cizeliranje uporabljale za izdelavo okraskov iz zlata in drugih kovin._NEWLINE_V obdobju Hopewellske in Mississippijske kulture v ameri\xc5\xa1kem jugovzhodu in srednjem zahodu so bili izdelki iz bakra v tehniki repouss\xc3\xa9 oblikovani kot obredne regalije in se na koncu uporabljali pri presti\xc5\xbenih pokopih.  Primeri so bili najdeni so motivi glave z naglavnim okrasjem s pu\xc5\xa1\xc4\x8dico in plo\xc5\xa1\xc4\x8de z jastrebji  plesalci. \xc4\x8ceprav so primere na\xc5\xa1li na zelo razpr\xc5\xa1enem obmo\xc4\x8dju (Spiro, Oklahoma, Etowah, Georgia in Moundville, Alabama), je ve\xc4\x8dina v tako imenovanem Braden slogu, za katerega se domneva, da izvira iz mesta Cahokia v Collinsvilleu v Illinoisu.  \xc5\xa0tevilne bakrene delavnice, odkrite med izkopavanji grobnice 34 na Kahokiji, so edine znane bakrene delavnice iz misisipijske kulture.\n_START_SECTION_\nSodobna dela\n_START_PARAGRAPH_\nNajve\xc4\x8dja znana skulptura, ustvarjena s to tehniko, je Kip svobode, pravilno Libert\xc3\xa9 \xc3\xa9clairant le monde (\'Svoboda razsvetljenje sveta\') v zgornjem zalivu New Yorka. Kip je oblikoval v bakrenem repouss\xc3\xa9 v odsekih, z uporabo lesene konstrukcije za oblikovanje vsakega kosa med postopkom tol\xc4\x8denja.\n_START_SECTION_\nMetode\n_START_PARAGRAPH_\nDelo se za\xc4\x8dne z izrezovanjem kosa plo\xc4\x8devine na katerem se bo delalo. Najpogosteje se za tol\xc4\x8denje uporablja zlato, srebro, medenina in baker, lahko pa se dela tudi z \xc5\xbeelezno, aluminijasto, titanovo in kositrovo plo\xc4\x8devino. Plo\xc4\x8devino se najprej omeh\xc4\x8da, tj. segreje do rde\xc4\x8dega sijaja in se ohladi, obdela z 10\xc2\xa0% \xc5\xbevepleno kislino da bi se o\xc4\x8distili ognjeni oksidi. Plo\xc4\x8devina se potem ponovno rahlo segreje in postavi na smolo, nanjo se prenese risba, ki se \xc5\xbeeli stol\xc4\x8di in se tol\xc4\x8de do \xc5\xbeeljenega rezultata. Rezultat se lahko ponovno segreje in spet omeh\xc4\x8da in nadaljuje delo ali plo\xc5\xa1\xc4\x8do obrne in se dela z druge strani. Pri delu s kositrom in aluminijem se plo\xc4\x8devina nikoli ne segreje do sijaja ker se ta plo\xc4\x8devina topi na tej temperaturi. Prav tako se ne greje titan ampak se z njim dela takoj, brez ve\xc4\x8dje dodelave. Ko se predmet obdela do \xc5\xbeeljene stopnje, se ga lahko tudi kemi\xc4\x8dno obarva oziroma patinira s kemi\xc4\x8dnim, elektrokemi\xc4\x8dmim ali termi\xc4\x8dnim na\xc4\x8dinom.\n_START_SECTION_\nToplotna obdelava\n_START_PARAGRAPH_\nKovinsko plo\xc5\xa1\xc4\x8do je treba obi\xc4\x8dajno segrevati nekaj \xc4\x8dasa pri temperaturi, ki je nekoliko ni\xc5\xbeja od njenega tali\xc5\xa1\xc4\x8da, da postane \xc4\x8dim bolj upogljiva. Ta postopek bo morda treba ponoviti ve\xc4\x8dkrat, saj se veliko kovin strdi in postane krhkih, ko jih s kladivom deformirajo.\n_START_SECTION_\nPe\xc4\x8denje smole\n_START_PARAGRAPH_\nPlo\xc5\xa1\xc4\x8da mora biti nato pritrjena na ustrezen nosilec. Pogosto uporabljena tehnika je, da se kovina polo\xc5\xbei \xc4\x8dez plast smole. Ta se segreva, dokler ni dovolj mehka, da se lahko dobro sprime s kovino, napolni vse njene prostore in nato pusti, da se ohladi. Pri sobni temperaturi mora biti smola dovolj trda, da se lepi na kovino in jo dr\xc5\xbei na mestu, vendar \xc5\xa1e vedno dovolj mehka in plasti\xc4\x8dna, da se lahko \'poda\', ko se v kovino tol\xc4\x8de._NEWLINE_Smola (ali termi\xc4\x8dno lepilo) je pogosto nanesena kot debela plast \xc4\x8dez mehkej\xc5\xa1o podlago, ki lahko absorbira ve\xc4\x8dje deformacije._NEWLINE_Kovinsko plo\xc5\xa1\xc4\x8do je treba ve\xc4\x8dkrat sprostiti iz smole, da jo obrnemo in / ali ponovno segrejemo. Ostanke prilepljene na plo\xc5\xa1\xc4\x8do, je treba odstraniti z ustreznim topilom.\n_START_SECTION_\nPodloga\n_START_PARAGRAPH_\nKo plo\xc5\xa1\xc4\x8do trdno dr\xc5\xbeimo za smoli, s sprednjo stranjo navzgor, obris \xc5\xbeelenega dizajna rahlo pritisnemo (\'podlo\xc5\xbeimo\') nanjo s posebnim orodjem, ki na drugi strani ustvarja ozke dvignjene \xc4\x8drte.\n_START_SECTION_\nCizeliranje\n_START_PARAGRAPH_\nKovino obrnemo in ponovno pritrdimo na smolo, s hrbtno stranjo navzgor. Nato se izvede glavno delo tol\xc4\x8denja z razli\xc4\x8dnimi pripomo\xc4\x8dki._NEWLINE_Ko je glavno delo kon\xc4\x8dano, se kos ponovno sprosti s segrevanjem. Vdolbine na hrbtni strani, ustvarjene s tol\xc4\x8denjem, so napolnjene s stopljeno smolo. Ko se to polnjenje strdi, plo\xc5\xa1\xc4\x8do ponovno obrnemo in polo\xc5\xbeimo na plast mehke smole. Ko se smola utrdi, se oblikovanje nato nadaljuje s pomo\xc4\x8djo vgrezovanja. Ti postopki se lahko ponovijo ve\xc4\x8dkrat izmeni\xc4\x8dno.\n_START_SECTION_\nVro\xc4\x8de oblikovanje\n_START_PARAGRAPH_\nCizeliranje se lahko izvede tudi na materialih, kot je jeklo, ki jih je s kladivom prete\xc5\xbeko hladno oblikovati. To dose\xc5\xbeemo s segrevanjem kosa na dovolj visoko temperaturo, da postane plasti\xc4\x8den, kot pri kovanju. V tem primeru je treba smolo opustiti ali jo nadomestiti z drugim  materialom (kot pesek), ki lahko vzdr\xc5\xbei vro\xc4\x8dino in nudi pravo vrsto podpore.'